«Суна цхьаммо а ма хьехалаш, сайна хаьий хьажа йоллу со», – аьлла, нанас дин-динарг дагалоьцуш, дечиг туьллу пеш латорна тIера чIепалгашна даьтта хьакхаран бист кхаччалц – дерриг а ша деш, дина елира. Чохь берш шуьне кхайкхира. ЧIепалгаш дууш Iачеран гIара яйнера. Тийналла яхъелча, «Ша йина яахIума яа а ца лойца», – элира Машара, шен болх хасторе дог дохуш. «Цадевллачу денна лелаш ду-кх тхо а» – элира Абузара. Иза новкъадеана Машар, къайлаха елха дагахь, дехьа чу яхара.